Can't Help Falling in Love
"Can't Help Falling in Love" — Elvis Preslinin mahnısı. 1961-ci ildə sinql kimi çıxarılıb. Mahnı Huqo Peretti, Luici Kreatore və Corc Vays tərəfindən yazılıb. Mahnının melodiyası Jan-Pol Ejid Martininin (1741–1816) məşhur "Plaisir d'Amour" (1784) romansının əsasında yazılıb. Mahnıdan Elvis Preslinin də çəkilmiş olduğu 1961-ci il istehsalı olan "Mavi Havay" filmində istifadə olunub. Sinqlın relizi 1961-ci il noyabrın 22-də keçirilib ("B" üzündə "Rock-A-Hula Baby" yazılıb). Mahnı Böyük Britaniya hit-paradında birinciliyə qədər yüksəlib. 27 yanvar 1962-ci ildə ABŞ-da yarım milyonuncu nüsxəsi satıldı və mahnı "qızıl" sertifikat aldı. 1960-cı illərin sonlarında və 1970-ci illərdə Presli öz konsertlərini adətən bu mahnı ilə bitirirdi. 2004-cü ildə Rolling Stone jurnalı "Can't Help Falling in Love" mahnısının Elvis Preslinin ifasında olan versiyasını "bütün zamanların 500 ən məşhur mahnısı" siyahısında 394-cü yerə layiq görmüşdür. Mahnı 2011-ci ilin siyahısında 403-cü yerdə qərarlaşıb.